নিজস্ব প্রতিবেদক, ঢাকা, ১২ ডিসেম্বর (বিডি নিউজ রিভিউজ ডটকম):: মির্জা ফখরুল ইসলাম আলমগীর বলেন, ‘দলীয় প্রতীকে নির্বাচন করে প্রমাণ করা হবে যে, বর্তমান শাসক গোষ্ঠী হচ্ছে জনগণের সবচেয়ে প্রিয় রাজনৈতিক দল। আমরা এই নীল নকশা বুঝি। আমরা এও জানি যে, এটাই হবে। আমরা জানি এখানে আপনি নির্বাচন করার জন্য কোনো স্বাধীনতা পাবেন না। পদে পদে বাধা দেয়া হবে, গ্রেপ্তার করা হবে। এমনকি হত্যা পর্যন্ত করা হতে পারে। তারপরও আমরা এই নির্বাচনে আছি। আমাদের সামনে তো আর বিকল্প কোনো পথ নেই।